பழுவ நாள் குவளைச் செவ்விக் கண் பனி பரந்து சோர, வழு இலா வாய்மை மைந்தர் வனத்து உறை வருத்தம் நோக்கி, அழுவதும் ஒத்ததால், அவ் அலங்கு நீர் ஆறு மன்னோ. 3 இராமனும் சீதையும் கண்டு மகிழ்ந்த இயற்கைக் காட்சிகள் நாளம் கொள் நளினப் பள்ளி, நயனங்கள் அமைய, நேமி வாளங்கள் உறைவ கண்டு, மங்கைதன் கொங்கை நோக்கும், நீளம் கொள் சிலையோன்; மற்றை நேரிழை, நெடிய நம்பி தோளின்கண் நயனம் வைத்தாள், சுடர் மணித் தடங்கள் கண்டாள். 4